তিনিচুকীয়া জিলাৰ মাৰ্ঘেৰিটাত আজি পুৱাতে জব্দ হৈছে চোৰাং কাঠ ভৰ্তি এখন বলেৰ' পিক্ আপ গাড়ী।চোৰাংভাৱে সৰবৰাহ কৰা কাঠখিনি ওপৰত কেচা চাহপাতেৰে ঢাকি দুলিয়াজানলৈ লৈ যোৱা হৈছিল।
As 23 AC 1937 নম্বৰৰ বলেৰ' পিক্ আপ গাড়ীখনে মাৰ্ঘেৰিটাৰ ৩১৫ নং ৰাষ্ট্ৰীয় পথৰ কাষৰ বেৰিকেডত খুণ্ডিয়াই দুৰ্ঘটনা সংঘটিত কৰে। তাৰ পাছতে পোহৰলৈ আহে কাঠ সৰবৰাহৰ অভিনৱ পন্থা।
আৰক্ষী তাৎক্ষণিক ভাৱে উপস্থিত হৈ গাড়ীখন পৰীক্ষা কৰোঁতেই পোহৰলৈ আহে উৰহী গছৰ ওৰ। গাড়ীখন পৰীক্ষা কৰোঁতে চাহপাতৰ তলত প্ৰায় ৭৫ চিএফটি কাঠ ধৰা পেলায় আৰক্ষীয়ে।
পূৰ্বৰে পৰা এই পন্থাৰে চোৰাংভাৱে কাঠ সৰবৰাহ কৰি আহিছে বুলি সন্দেহ কৰিছে স্থানীয় ৰাইজে। আৰক্ষীয়ে ইতিমধ্যে কাঠখিনি উদ্ধাৰ কৰাৰ লগতে জব্দ কৰিছে গাড়ীখন।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
